钦定古今图书集成/明伦汇编/宫闱典/第003卷 > 荆川稗篇 > 《皇后传后论》南齐·书
## 钦定古今图书集成/明伦汇编/宫闱典/第003卷 > 荆川稗篇 > 《皇后传后论》南齐·书

史臣曰：“后妃之德，著自风谣，义起闺房，而道化天下。
缲盆献种，罔非耕织，佩《管》晨兴，与子同事，可以光熙
阃业，作俪公侯。孝昭二后，并有贤明之训，不得母临
万国，宝命方昌，椒庭虚位，有妇人焉，空慕周兴。祯符
显瑞，徒萃徽名。若使掖作同休，阴教远燮，则马、邓风
流，复存乎此。太祖创命，宫禁贬约，毁宋、明之紫极，革”
前代之逾奢，衣不文绣，色无红采，永巷贫空，有同素
室。世祖嗣位，运藉休平，寿昌前兴，凤华晚构，香柏文
柽，花梁绣柱，雕金镂宝，颇用房帷，赵瑟吴趋，承闲奏
曲，岁费傍恩，足使充牣，事由私蓄，无损国储。高宗仗
数矫情，外行俭陋，内奉宫业，曾莫云改。东昏丧道，侈
风大扇，销糜海内，以赡浮饰，哲妇倾城，同符殷夏。呜
呼！所以垂戒于方来也。